เมื่อปลายเดือนก.ค. ป่วนเจ็บคอมาก ไปพบแพทย์วินิจฉัยว่าทอนซิลอักเสบ ได้รับยา amoxycillin ทานไป1สัปดาห์ อาการหายดีค่ะ หลังจากนั้น1เดือน คือปลายเดือนส.ค. เป็นทอนซิลอักเสบอีกรอบ คราวนี้แพทย์ให้ทานยา augmentin ทานไปจนหมด10วัน อาการต่างๆหายไป คราบหนองหายไปหมด แต่ได้มาสังเกตตัวเองอีกรอบ จึงพบว่าคราบขาวแบบเดิมกลับมาหลังจากที่ทานยาครบและหายได้เพียง3-4วัน แต่คราวนี้ไม่มีไข้ไม่มีอาการเจ็บคอหรืออ่อนเพลียค่ะ มีคราบนี้มาประมาณ1สัปดาห์ค่ะ ลองใช้คอตตอนบัดเช็ดออกมาได้ และเมื่อ1วันที่ผ่านมาไอออกมามีก้อนนิ่วทอนซิลออกมาด้วย แต่ไม่ใช่ลักษณะเดียวกับคราบที่ทอนซิลที่พบค่ะ อยากทราบความเป็นไปได้ว่าปกติไหม เป็นเพียงคราบแบคทีเรียกับเซลล์ต่างๆได้หรือไม่และควรปฏิบัติอย่างไรเบื้องต้นได้บ้างคะ ขอบค่ะ
สวัสดีค่ะ ต่อมทอนซิลอักเสบเป็นโรคการติดเชื้อแบคทีเรียที่ต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูง การรักษาหลักๆเมื่อมีการติดเชื้อเฉียบพลันขึ้นมาคือการรับประทานยาฆ่าเชื้อให้ครบตามที่แพทย์สั่ง ยาแก้ไอ และยารักษาตามอาการอื่นๆหากมีต่อมทอนซิลอักเสบบ่อยๆและเรื้อรังควรไปพบแพทย์หู คอ จมูกดูว่ามีข้อบ่งชี้ในการตัดต่อมทอนซิลออกหรือไม่ค่ะ หากมีก้อนนิ่วที่ต่อมทอนซิลร่วมด้วยจริงก็อจเป็นปัจจัยกระตุ้นให้มีการอักเสบหรือติดเชื้อขึ้นมาบ่อยๆได้เช่นกัน อาจต้องรักษาด้วยการผ่าตัดเอาต่อมทอนซิลออกค่ะ